શ્રી શનિદેવના અહીં પ્રાગટ્યની કથા વર્ષો પુરાણી છે…. ત્યારે શિંગણાપુર ગામમાં માંડ ૧૫ થી ૨૦ ઘરો હતાં. કથાનુસાર… આ પ્રદેશમાં મુશળધાર વરસાદ તૂટી પડ્યો… નદી-નાળા ઉભરાયા… અને ગામ બહારના એક નાના નાળામાં પાણીનાં પ્રચંડ વહેણનાં ધસમસતા પ્રવાહમાં એક લંબચોરસ જેવી શિલા વહેતી-તણાતી આવી અને પાસેના એક વિશાળ વૃક્ષનાં પથરાયેલા પ્રલંબ મૂળિયાના સહારે ત્યાં અટકાઈ પડી… આ શિલા કાળા પાષાણની હતી તે ત્યાં ગોઠવાઈ ગઈ.